b'\n_START_ARTICLE_\nMarkgreven av Wus tempel\n_START_PARAGRAPH_\nMarkgreven av Wus tempel (kinesisk: \xe6\xad\xa6\xe4\xbe\xaf\xe7\xa5\xa0, Wu hou ci) er et viden kjent og gammelt tempel s\xc3\xb8rvest i Chengdu, hovedstad for provinsen Sichuan i Folkerepublikken Kina. _NEWLINE_Tempelkomplekset ble bygd tidlig p\xc3\xa5 300-tallet i Cheng-Han-perioden av de seksten rikers tid og er viet til minnet av Zhuge Liang (181-234), \xc2\xabden krigerske markgreve\xc2\xbb (Wu hou). Det ble fullstendig restaurert i 1672 under Qing-dynastiet. _NEWLINE_Blant mange velholdte statuer i anlegget kan fremheves de 28 embedsmenn og generaler for staten Shu, hvis karakteregenskaper angis ved ansiktsfargene de har f\xc3\xa5tt. _NEWLINE_Ved siden av et lotusdike med noen paviljonger ligger minnetempelet for Liu Bei, som allerede tidlig under Ming-dynastiet ble integert i anlegget. Tempelanlegget ble i 1991 oppf\xc3\xb8rt p\xc3\xa5 listen over kulturminner i Folkerepublikken Kina.   _NEWLINE_I Baidicheng finnes det inkludert et tempel ved navn Wu hou ci.'